

**หมอใหญ่กรุงเก่า : 12 พฤษภาคม 2561   
เชิญชวนชาวกรุงเก่า...ร่วมวิ่ง การกุศล CITY RUN….**

นายพิทยา ไพบูลย์ศิริ **นายแพทย์สาธารณสุขจังหวัดพระนครศรีอยุธยา.กล่าวว่า**   
ด้วยโรงพยาบาลพระนครศรีอยุธยา ร่วมกับสมาพันธุ์นักวิ่งกรุงเก่าจัดกิจกรรมวิ่งเพื่อการกุศล   
“CITY RUN” **ในวันเสาร์ที่ 12 พฤษภาคม 2561 เพื่อสมทบทุนจัดซื้อครุภัณฑ์ เครื่องมือแพทย์ ประจำอาคารพุทไธศวรรย์ โรงพยาบาลพระนครศรีอยุธยา**

**งานประชาสัมพันธ์ กลุ่มงานบริหารทั่วไป สำนักงานสาธารณสุขจังหวัดพระนครศรีอยุธยา โทร ๐ – ๓๕๒๔ - ๑๕๒๐ ต่อ ๑๑๐**

การจัดกิจกรรมครั้งนี้เป็นการวิ่งเพื่อสุขภาพ ได้บุญได้กุศล ระยะทาง 15 กิโลเมตร   
โดยแบ่งเป็น 3 ระยะทาง ดังนี้ เส้นทางที่ 1 ปล่อยตัวนักวิ่งเวลา 15.00 น. จุดปล่อยตัวคือ สำนักงานสาธารณสุขจังหวัดพระนครศรีอยุธยา และเส้นชัยคือ โรงพยาบาลพระนครศรีอยุธยา เส้นทางที่ 2 ปล่อยตัวนักวิ่งเวลา 16.00 น. จุดปล่อยตัวคือ โรงพยาบาลพระนครศรีอยุธยา และเส้นชัยคือ โรงเรียนจอมสุรางค์อุปถัมภ์ เส้นทางที่ 3 ปล่อยตัวนักวิ่งเวลา 17.00 น. จุดปล่อยตัวคือ โรงเรียนจอมสุรางค์อุปถัมภ์ และเส้นชัยคือ ศาลากลางเก่า (ตลาดนัดกรุงศรี) นพ.พิทยา ไพบูลย์ศิริ กล่าวต่อว่า จึงขอเชิญชวนพี่น้องชาวกรุงเก่า **...วันเสาร์ที่ 12 พฤษภาคม 2561** ร่วมวิ่งเพื่อการกุศล “CITY RUN” โดยตลอดเส้นทางวิ่งระยะทาง   
15 กิโลเมตร จะมีจุดรับบริจาคเงินตลอดเส้นทาง รวมทั้งผู้มีจิตศรัทธาสามารถบริจาคเงิน**เพื่อสมทบทุนจัดซื้อครุภัณฑ์ เครื่องมือแพทย์ ประจำอาคารพุทไธศวรรย์ โรงพยาบาลพระนครศรีอยุธยา สามารถโอนเงิน**บริจาคผ่านทางบัญชีธนาคารกรุงไทย เลขที่   
984 – 4 – 37296 – 8 ชื่อบัญชี “จ่ายตามวัตถุประสงค์เพื่อ**อาคารพุทไธศวรรย์**”   
และนี่ก็เป็นสิ่งดีๆ ที่เกิดจากความร่วมมือ ร่วมแรง ร่วมใจ ...วิ่งเพื่อสุขภาพ ได้บุญได้กุศล **…**